SPOROČILO ZA JAVNOST - PROSTO ZA OBJAVO, Ljubljana, 29. junij 2016

**Escape Igre so obnorele planet! Slovenski ponudniki med najboljimi ija - ena od dežel najboljših iger, ki so povsem obnorele svet!**

***“Ste že odigrali “escape room” pustolovščino? Če še niste, zamujate!”,*** *pravijo člani novo ustanovljenega Združenja escape room dejavnosti Slovenije, ki so svoje moči v Združenju GIZ ER.SI strnili s ciljem razvoja trga, kakovosti storitev, skupnega nastopa ter uveljavljanja dobrih poslovnih običajev ter etike.**V igrah, ki jih vsak dan spremljajo, namreč vidijo, kako* ***pomembno je sodelovanje!***

**“Skupaj smo lahko še boljši,”** pravijo, saj imamo skupne cilje: **“kreirati nepozabna doživetja ter Slovenijo umestiti na igralni zemljevid kot prestolnico najboljših iger pobega!”**

Igre “Escape Room” so postale **najhitreje rastoč segment turizma**, ki je kot požar eksplodiral po vsem svetu. Turisti so naveličani **pasivne vloge opazovalca** – želijo si aktivne vloge. In prav to je “Escape Room*”* – **v tej igri ste v glavni vlogi – VI!**

Zato je v Ameriki od leta 2014, ko so se odprle prve sobe (22), do danes (več kot 900**), rast skoraj 4.000 odstotna!,** kar pomeni, da se samo v Ameriki **odpre več kot ena nova soba na dan**. Igra pa je povsem obnorela tudi vse ostale kontinente – med prvimi prav Evropejce, ki slovimo kot kreatorji najboljših iger. V Sloveniji se je pričelo poleti 2014, konec leta smo imeli 6 sob, danes pa je različnih oblik igre že blizu tridest, kar pomeni **skoraj 400 odstotno rast**, v igri pa se je že pomerilo preko 60.000 Slovencev.

Toda žal **ni vse tako rožnato.** Trg je tudi pri nas že **prenasičen** in kar **nekaj sob je bilo primoranih že zapreti svoja vrata**, druge pa bodo lahko obstale le **z nenehnim inoviranjem, odličnimi igrami, razvojem lastnih izvirnih visoko-tehnoloških rekvizitov ter velikimi vlaganji v marketing.** Ne gre več za “hobi projekt” temveč velike investicije in tveganja. Zato so člani združenja sklenili (namesto, da bi si po slovensko metali polena pod noge), **da si bodo pomagali do vse višje kakovosti igralne izkušnje z izmenjavo znanj, izkušenj, primeri dobre prakse in vzajemne promocije.**

Ustanovni člani Združenja GIZ ER.SI so (po abecednem redu): Enigmarium, ki ga zastopa Nataša Potočnik, MindMaze zastopa Marko Maučec, The Key Taiji Tokuhiša in Zmajev Tempelj Žiga Novak. V svoje vrste vabijo tudi druge ponudnike stroritve, ki si z njimi delijo isto poslanstvo ter vizijo. Več na <http://escape-room-slovenija.si/>

In kaj zamujate, če v sobi še niste bili?

“Escape Room” ali pobeg iz sobe je **vznemirljiva resničnostna igra za dva do pet igralcev. V 60 minutah morate rešiti vašo misijo** – odkriti skrivne predmete in namige, dešifrirati šifre, razrešiti uganke, predvsem pa logično razmišljati, komunicirati in sodelovati. Igra poteka na simbolnem nivoju, znanje tujih jezikov ni potrebno, v igri pa “gamemasterji” pomagajo tudi z namigi, zato je strah odveč. V sobah je prostorno, niti ni pogoj, da ste zares zaklenjeni. Uganke so zastavljene tako, da vsak od igralcev pride na svoj račun: enemu pač bolj leži logika, drug bo prepoznal barvni vzorec in tretji našel skriti predmet – bistvo je, da sodelujete in se zabavate – **zagotovo vas čaka nepozabno doživetje.**

Igra je primerna tako za **družbe prijateljev in družine** - otroci v spremstvu odraslih prisrčno dobrodošli, saj odlično razmišljajo “out of the box” – igra pa je pa tudi izvrstno **DARILO za rojstni dan, ob zaključku šolskega leta** ali kot zabavne in nadvse koristne **«team buildinge«.** Namig za zaljubljence: v sobah lahko skrijejo celo **zaročni prstan**!

In še kot zanimivost: mnogi igralci, ki so odigrali že veliko *escape sob* po vsem svetu, **trdijo, da so ljubljanske sobe pobega med najboljšimi na svetu.** Zato radi ostanejo v mestu še kak dan dlje, kar **je izvrstna novica za slovenski turizem.**

Pridite se igrat! Podarite si nepozabno doživetje!

*Člani združenje »Escape Room« dejavnosti – GIZ ER.SI*



[*www.escape-room-slovenija.si*](http://www.escape-room-slovenija.si) */* *združenje@escape-room-slovenija.si*

***O USTANOVNIH ČLANIH ZDRUŽENJA***

**ENIGMARIUM® ESCAPE ROOM**

Enigmarium® »Escape Room« je septembra 2014 v Ljubljani **prvi** predstavil **izviren koncept igre pobega**. Februarja 2015 je postal turistična aktivnost št. 1 na portalu TripAdvisor. Danes je **z desetimi** povsem originalnimi sobami v **treh državah EU** trendsetter na področju **IGRIFIKACIJE** ter ena najbolj priljubljenih turističnih atrakcij v regiji. Sobe Enigmarium® odlikuje odličen **»game flow« ter unikatne preizkušnje, ki jih ni moč videti nikjer drugje**, zasnovane tako, da vsak pride na svoj račun. Dramaturški lok vas drži v napetosti do zadnje sekunde, najprijaznejši ***game masterji* pa s slikovnimi namigi** priskočijo na pomoč in poskrbijo za **nepozabno doživetje.**

Da zna ekipa razmišljati tudi “out of the room” potrjuje **Escape Igloo**® iz pravega snega, prejemnik nagrade **SNOVALEC 2015**, s čemer je postal **dobesedno NAJBOLJ KUL SOBA NA SVETU**, ljubljanski Enigmarium pa se ponaša z odličjem: **"Certificate of excellence 2016"** portala TripAdvisor. A ne počivamo na lovorikah. V Mariboru in Zagrebu čakata sobi nove generacije, kjer so zgodba, ambient, preizkušnje in osupljivi "hi-tech gadgeti" povsem zliti z mestno zgodovino.

To poletje se lahko preizkusite **v novi »outdoor« mestni pustolovščini "UNLOCK LJUBLJANA**", v Mojstrani se vsak hip obeta pustolovska preizkušnja **"Reši se v bivak!" Slovenskega Planinskega muzeja**, v kaštelu **Sanvinčenat** pri Puli pa pustolovska igra **»Pobegni z gradu«.** Jeseni na Trdinovo prihajata dve novi sobi. **Center s petimi sobami na enem mestu** ponuja pravi odgovor za zabavna in koristna druženja večjih podjetij in družb! **Zabava 100% zagotovljena, pridite se igrat!**

Kontakt: 031 33 44 88, info@escape-room.si; [www.escape-room.si](http://www.escape-room.si),

***MINDMAZE ESCAPE ROOM***

**MindMaze** je svoja vrata odprl v decembru 2014 in se nahaja v strogem centru Ljubljane, na kultni Trubarjevi ulici med Prešernovim trgom ter Zmajskim mostom. Osrednje mesto ima naša prestolnica, saj sta obe sobi tematsko povezani z Ljubljano.

Obiskovalci ob vstopu v **Alkimistovo sobano** zapustijo sodobni svet in se znajdejo v 16. stoletju, kjer morajo za uspešen pobeg najti zlato jajce ljubljanskega zmaja.

V drugi sobi se zgodba začne malo kasneje, natančneje v letu 1943, ko je bila Ljubljana obdana z bodečo žico. Obiskovalci prevzamejo glavno vlogo pri reševanju mesta, ko se soočajo z iskanjem poti iz zapora in iskanjem zemljevida **Okupirane Ljubljane**, kakor se igra tudi imenuje.

Da gre za nepozabno doživetje nam vztrajno ponavljajo naši obiskovalci, ki svoje vtise vzorno zapisujejo na portalu **Tripadvisor** od katerega je MindMaze prejel odličje **“Certificate of excellence 2016”**. Obiskovalci sobi izkoristijo za doživetje nepozabnih 60 minut, ki jih doživijo z družino, prijatelji ali sodelavci. Vsem je skupno to, da se umaknejo iz svojega vsakdana v film, kjer so prav oni glavni junaki.

Uspešno zgodbo nadaljujemo saj bodo v kratkem razkrili novo poglavje, kjer se bodo združili elementi »*Escape Room«*  ter iskanja zaklada v novi igri **“Play Ljubljana”** ki bo potekala po mestnem središču. Prav vse vabimo, da sami odkrijejo naše glavno mesto, kot ga še ne poznajo. Pa naj bo v sobi ali na ulicah Ljubljane.

Kontakt: **041 991 771,** [**www.mindmaze.si**](http://www.mindmaze.si)**,** **info@mindmaze.si**

***THE KEY ESCAPE ROOM LJUBLJANA***

The Key je odprl svoja vrata decembra 2014 in naši prvi sobi sta nastali po vzoru enega največjih mislecev **Leonarda DaVincija** in najbolj znanega domišljiskega detektiva **Sherlocka Holmesa**. Naša posebnost je, da sta ti sobi medsebojno povezani in zaradi take postavitve, smo čas pobega podaljšali na **70 minut**.

Ti sobi sta tudi izredno popularni za tako imenovane **Team buildinge**, saj omogočajo izvedbo ''bitke'', kjer se lahko naenkrat pomeri do največ **10 obiskovalcev** in je zaradi tekmovalnega značaja najbolj adrenalinsko doživetje.

V prvih dveh sobah smo ugotovili, da tudi otroci neverjetno uživajo v naših nalogah in to je bila pobuda za temo naše zadnje odprte sobe, ki smo ji nadeli ime **Čudežna dežela**. Kljub rahlo zavajajočemu imenu Čudežna dežela pa predstavlja odrasla verzija eno **težjih sob pobega**.  Vse tri sobe so bile narejene z mislijo, da bodo nekaj posebnega, unikatnega in nepozabnega, kar nam je izvrstno uspelo. Zaradi raznolikosti in možnosti prilagajanja, so namenjene tako mladim kot mladim po srcu, praznovanju **otroških rojstnih dni**, team buildingom, **darilni boni** pa so darilo, ki razveseli prav vsakogar.

 Dobrodošli, pridite na nepozabno dogodivščino.

Kontakt: **030 23 23 23** [**www.thekey.si**](http://www.thekey.si)**,** **info@thekey.si**

***ZMAJEV TEMPELJ ESCAPE ROOM***

Zmajev tempelj je »Escape Room« nove generacije, v katerega smo vložili 10-letno znanje in izkušnje na področju povezovanja zgodb in metode igre v celovito, dramaturško premišljeno doživetje. Razlikujemo se po **nekoliko bolj fizični izkušnji za obiskovalce in predvsem po celostni zgodbi o Bratovščini ljubljanskega zmaja**, ki jo nadaljujemo tudi z drugimi programi na zmajsko tematiko (geo-lokacijska igra po Ljubljani z naslovom Zmajevo gnezdo in mobilni escape program Čarovniška šola). In kako poteka? Obiskovalci Zmajevega templja med igro postanejo udeleženci pristopnega rituala v Bratovščino. Cilj igre je poiskati pot v tempelj in znameniti meč, s katerim je Jazon pred davnimi leti premagal strašnega zmaja.

**Vrhunec dogodka je spust z vrvjo v ljubljansko podzemlje in čisto pravi slap**, za katerim se skrivajo največji zakladi ljubljanske zgodovine. Zmajev tempelj je **živa pustolovska igra po vzoru filmov o Indiani Jonesu**, ki nagovarja vse čute obiskovalcev, izživlja otroške sanje in sproža adrenalin.

Tempelj je sicer le **eden od *escape* projektov podjetja MICE d.o.o.,** ki se sicer celostno ukvarja z zasnovo in organizacijo doživetij, predvsem za potrebe korporativnih naročnikov. Metodo *escape sobe* (reševanje ugank v omejen prostoru in času) uporabljamo kot sodelovalne igre, ki so uvod v team building, strokovno delavnico ali pa se uporabljajo za ocenjevalne kadrovske postopke.

V zadnjih 2 letih smo zasnovali **3 escape programe na stalni lokaciji in 3 mobilne programe za skupine med 15 in vse do 70 oseb**. MICE d.o.o. sicer upravlja tudi s prireditvenim prostorom Orehov gaj v Ljubljani, team building agencijo TeamBuildingLab in podjetjem za doživljajski inženiring Zavod Martin Krpan.

Kontakt: 040 532 52, [**www.dragonemple.si**](http://www.dragonemple.si)**,** **apolonij@dragontemple.si**